1. ΝΟΜΟΣ υπ’ αριθ. 40 της 1/13 Μαΐου 1975 (ΦΕΚ Α΄ 90) Περί λήψεως μέτρων εξοικονομήσεως ενεργείας. Άρθρ.1.-1.Δια Πράξεων του Υπουργικού Συμβουλίου, δημοσιευομένων δια της Εφημερίδος της Κυβερνήσεως, δύναται να αποφασίζηται εκάστοτε η λήψις μέτρων υποχρεωτικής και αμέσου εφαρμογής, ισχυόντων γενικώς ή εφ’ ωρισμένων κατά κατηγορίας και περιοχάς περιπτώσεων, προς εξοικονόμησιν ενεργείας. 2.Τα περί ων η προηγουμένη παράγραφος μέτρα δύνανται να αφορούν εις την εξοικονόμησιν: α)ηλεκτρικής ενεργείας, δια της επιβολής παντός είδους περιορισμών ή κινήτρων εις την κατανάλωσιν ηλεκτρικού ρεύματος, περιλαμβανομένων του καθορισμού ορίων καταναλώσεως, του διαφορισμού των τιμολογίων αναλόγως αυτής, της επιβολής περιορισμών εις τον φωτισμόν των προθηκών φωτεινών επιγραφών, κτιρίων εν γένει, οδών, πλατειών και λοιπών κοινοχρήστων χώρων, ως και του χρόνου ενάρξεως και πέρατος της λειτουργίας των πάσης φύσεως καταστημάτων, επιχειρήσεων και ηλεκτροκινήτων συγκοινωνιακών μέσων. β)Υγρών καυσίμων δια της απαγορεύσεως της αποκρύψεως ή αποταμιεύσεως ή της χρήσεως τοιούτων προς ωρισμένον σκοπόν, του περιορισμού της διαθέσεως αυτών, ως και της μειώσεως καταναλώσεως υπό εργοστασίων, εργαστηρίων, ηλεκτρικών εγκαταστάσεων, καταστημάτων, εν γένει, γραφείων και πάσης φύσεως επιχειρήσεων, οικιών, δημοτικών και κοινοτικών καταστημάτων, ιδρυμάτων, ως και αυτοκινήτων και οχημάτων παντός είδους και πάσης κατηγορίας, θεσπιζομένων προς τούτο καταλλήλων οιασδήποτε μορφής περιορισμών. 3.Δια των ως άνω Πράξεων του Υπουργικού Συμβουλίου δύναται εις ειδικάς περιπτώσεις να προβλέπωνται εξαιρέσεις εκ της εφαρμογής αυτών. 4.Δια κοινών αποφάσεων του Υπουργού Συντονισμού και Προγραμματισμού και των κατά περίπτωσιν αρμοδίων Υπουργών, δημοσιευομένων δια της Εφημερίδος της Κυβερνήσεως, ρυθμίζεται πάσα αναγκαία λεπτομέρεια εφαρμογής των κατά τας προηγουμένας παραγράφους εκδιδομένων Πράξεων του Υπουργικού Συμβουλίου. 5.Ο Υπουργός Βιομηχανίας δύναται, δι’ αποφάσεών του, να εκδίδη Κανονισμούς χρησιμοποιήσεως ενεργείας παρά Βιομηχανικών και Βιοτεχνικών Επιχειρήσεων επί τω τέλει εξοικονομήσεως αυτής ή ενεργειακών πόρων. Δια των Κανονισμών τούτων ρυθμίζονται πάσης φύσεως θέματα εν σχέσει προς τας ενδεδειγμένας εγκαταστάσεις, τον τρόπον, χρόνον και όρους λειτουργίας αυτών ως και την συντήρησιν και τον έλεγχον λειτουργίας αυτών. Με την παρ. 10 του άρθρ. 1 του Νομ. 2412/14-17 Ιουν. 1996 (ΦΕΚ Α΄123) Τομ. 1, σελ. 84,347, ορίστηκε ότι: οι προβλεπόμενες από το άνω άρθρ. 1 αποφάσεις εκδίδονται από τους Υπουργούς Εθνικής Οικονομίας και Ανάπτυξης και τον κατά περίπτωση αρμόδιο Υπουργό. Άρθρ.2.-1.Η παράβασις των διατάξεων των κατά το προηγούμενον άρθρον εκδιδομένων Πράξεων του Υπουργικού Συμβουλίου, τιμωρείται δια χρηματικής ποινής 1.000 έως 1.000.000 δραχμών αναλόγως των περιπτώσεων του είδους και της εκτάσεως της παραβάσεως και του μεγέθους τούτων, επιφυλασσομένης και της εφαρμογής πάσης κειμένης διατάξεως, δι’ ης προβλέπεται η επιβολή βαρυτέρας ποινής δια τυχόν συρρέοντα άλλα αδικήματα. Αι διατάξεις του προηγουμένου εδαφίου εφαρμόζονται και επί των κατά τας παρ. 4 και 5 του άρθρ. 1 του παρόντος εκδιδομένων υπουργικών αποφάσεων. (Αντί για τη σελ. 32,671(α) Σελ. 32,671(β) Τεύχος 1402 Σελ. 47 Μέτρα Εξοικονόμησης Ενέργειας 13.Α.ε.1 2.Τα περί ων η προηγουμένη παράγραφος του παρόντος άρθρου αδικήματα διώκονται αυτεπαγγέλτως, αρμόδιαι δε προς βεβαίωσιν τούτων καθίστανται και αι οικείαι Αστυνομικαί ή οιαιδήποτε έτεραι αρμόδιαι κατά περίπτωσιν Αρχαί. Άρθρ.3.-1.Πάσα καθ’ υποτροπήν, συντελουμένη εντός του αυτού εξαμήνου παράβασις των εν εδαφ. α΄ της παρ. 2 του άρθρ. 1 του παρόντος διατάξεων, βεβαιωθείσαι δι’ αμετακλήτου καταδικαστικής αποφάσεως κατά το άρθρ. 2, λογίζεται ως αθέτησις ανειλημμένης έναντι της Δημοσίας Επιχειρήσεως Ηλεκτρισμού  συμβατικής  υποχρεώσεως του οικείου καταναλωτού και δύναται να συνεπάγεται την υπό της ως άνω Επιχειρήσεως διακοπήν, κατά την κρίσιν αυτής, της παροχής Ηλεκτρικού ρεύματος μέχρις επτά ημερών. 2.(Κατηργήθη δια του άρθρ. 112 Νόμ. 614/1977, τόμ. 21Α σελ. 262,651). 3.Αι οικείαι εισαγγελικαί αρχαί υποχρεούνται όπως γνωστοποιούν αμελλητί εις τας προς επιβολήν των κατά το παρόν άρθρον κυρώσεων αρμοδίας κατά τόπον Υπηρεσίας πάσαν κατά το άρθρ. 2 αμετάκλητον καταδίκην, συναποστέλλουσαι και αντίγραφον των πρακτικών της δίκης. Άρθρ.4.-Κυρούται και κτάται ισχύν νόμου η υπ’ αριθ. 59/29.3.75 Πράξις του Υπουργικού Συμβουλίου «περί εισαγωγής της θερινής ώρας», έχουσα ως ακολούθως: ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ (υπό πλήρη σύνθεσιν) υπ’ αριθ. 59 της 29ης Μαρτ. 1975 Περί εισαγωγής της θερινής ώρας Λαβόν υπ’ όψιν εισήγησιν του Υπουργού Βιομηχανίας επί της ανάγκης εισαγωγής της θερινής ώρας επί τω τέλει εξοικονομήσεως ηλεκτρικής ενεργείας, αποφασίζει: Εγκρίνει την εισαγωγήν της θερινής ώρας καθ’ άπασαν την Επικράτειαν από της 00.00΄ ώρας της Κυριακής 13 Απρ. 1975. Από της ώρας αυτής, δέον όπως οι δείκται των ωρολογίων προωθηθούν κατά μίαν ώραν, μέχρι της 01.00΄ ώρας της Κυριακής της 26 ης  Οκτ. 1975, ότε οι δείκται των ωρολογίων δέον όπως επαναχθούν εις την 24.00΄ ώραν. Σελ. 32,672(β) Τεύχος 1402 Σελ. 48 Η παρούσα δημοσιευθήτω δια της Εφημερίδος της Κυβερνήσεως και κυρωθήσεται νομοθετικώς μερίμνη του Υπουργού Βιομηχανίας. Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 13.Α.ε.1 Μέτρα Εξοικονόμησης Ενέργειας 2. Π. Υ. Σ υπ’ αριθ. 118 της 11/16 Ιουλ. 1975 (ΦΕΚ Α΄ 141) Περί μέτρων εξοικονομήσεως ενεργείας. (Υπό περιωρισμένην σύνθεσιν) Λαβόν υπ’ όψιν: α)Τας διατάξεις της παρ. 1 του άρθρ. 1 του Νόμ. 40/1975 (ΦΕΚ 90/Α/13.5.1975) «περί μέτρων εξοικονομήσεως ενεργείας» και β)την υπ’ αριθ. 27869/4703/13.6.1975 πρότασιν του Υπουργού Βιομηχανίας, περί λήψεως μέτρων επί σκοπώ εξοικονομήσεως ενεργείας, αποφασίζει: Αποδεχόμενον την ως άνω πρότασιν του Υπουργού Βιομηχανίας, και τα δια ταύτης προτεινόμενα μέτρα προς εξοικονόμησιν ενεργείας, εγκρίνει: 1.Τον περιορισμόν: α)της καταναλώσεως ηλεκτρικής ενεργείας δια φωτισμόν και ετέρας χρήσεις απάντων των Δημοσίων Κτιρίων, των κτιρίων Νομικών Προσώπων Δημοσίου Δικαίου ως και των κτιρίων των εκ του Δημοσίου εξαρτωμένων Νομικών Προσώπων Ιδιωτικού Δικαίου, εξαιρέσει του φωτισμού ασφαλείας, ως και των ειδικών περιπτώσεων κτιρίων και εγκαταστάσεων, η λειτουργία των οποίων επιβάλλει την εξαίρεσίν των εκ του μέτρου τούτου, β)του ηλεκτροφωτισμού οδών και πλατειών, εξαιρέσει του φωτισμού μνημείων ιδιαζούσης τουριστικής σημασίας και γ)της ταχύτητος απάντων των οχημάτων των κινουμένων επί των εθνικών οδών, εις 100 χιλιόμετρα ωριαίως, κατ’ ανώτατον όριον. 2.(Καταργήθηκε από την παρ. 13 της Π.Υ.Σ. αριθ. 96/1979, κατωτ. αριθ. 28). 3.Την οργάνωσιν παρακολουθήσεως και ελέγχου της καλής λειτουργίας και συντηρήσεως: α)των κινητήρων των οχημάτων και ηλεκτρικών συρμών, β)γεωργικών μηχανημάτων και γ)εγκαταστάσεων απασών των βιομηχανικών και βιοτεχνικών επιχειρήσεων. Αι λεπτομέρειαι εφαρμογής της παρούσης ρυθμισθήσονται συμφώνως προς την παρ. 4 του άρθρ. 1 του Νόμ. 40/1975.